Ғани Бейсембаев оқу жылының неліктен ұзартылғанын түсіндірді
DATE: 09:27, 25 Мамыр 2023 | GMT +5
TITLE: Ғани Бейсембаев оқу жылының неліктен ұзартылғанын түсіндірді
URL: https://kaz.inform.kz/news/gani-beysembaev-oku-zhylynyn-nelikten-uzartylganyn-tusindirdi_a4071174/
META: DATE: 09:27, 25 Мамыр 2023 | GMT +5
TOTAL WORDS: 125
AUTHOR(S):
TEXT: «Оқу жылының аяқталуына санаулы күндер қалды. Министрлік алдында тұрған маңызды міндеттердің бірі – биылғы оқу жылын табысты аяқтау және балалардың жазғы демалысы мен сауықтыруын сапалы ұйымдастыру, әрі қауіпсіздігін толық қамтамасыз ету», - деді министр Үкімет отырысында. Биылғы жаңалық – елімізде оқу жылы 34 аптадан 36 аптаға дейін ұзартылды. Осыған сәйкес оқу жылы 31 мамырда аяқталады. «Бұл шешімнің басты себептері: балалардың отбасында көбірек уақыт өткізуіне қатысты атаана өтініштерінің ескерілуіне байланысты 5 күндік оқу аптасына көшу; оқушыларға жүктемені азайту жөніндегі сарапшылар ұсынысы; оқу аптасының ұзақтығын Экономикалық ынтымақтастық және даму ұйымының стандарттарына сәйкестендіру. Әлемдік тәжірибеге назар аударсақ, ЭЫДҰ елдерінде оқу жылы 40 аптаны құрайды», - деп түсіндірді Ғ. Оның айтуынша, әлем оқушылары жазғы каникулда 77 күн ғана демалса, еліміздің оқушылары үшін 13 апта немесе 90 күн демалыс белгіленген
